สอบถามคะ มีประจำเดือนวันที่ 8 ธ.ค. ประจำเดือนเริ่มหมด 4วันแรก แต่มี เหมือนลิ่มเลือดผสมตกขาวออกมากะปิปกะปอย จนนี้วันนี้ 19 ธ.ค คะ ก็ยังมีอยู่ บางทีเป็นสีแดง ส่วนมากเป็นสีนำ้ตาล (ก่อนหน้านั้นมีการกินยาคุมฉุกเฉินไปด้วย) แต่เคยเป็นอาการแบบนี้เมื่อ5เดือนที่แล้วด้วยคะ ที่มีลิ่มเลือดผสมตกขาว หลังประจำเดือนเกิน7วัน แต่รอบนี้เป็นครั้งที่2คะ ไม่ทราบว่ามีโอกาสเสี่ยงเป็นมะเร็งปากมดลูกมั้ยคะ อายุ21 คะ
สวัสดีครับ การที่มีประจำเดือนและเลือดออกกระปิดกระปอยนั้น อาจเป็นผลข้างเคียงจากการใช้ยาคุมกำเนิดฉุกเฉินครับ เพราะยานี้จะมีผลทำให้รอบเดือนมาช้า มาเร็วกว่ากำหนด หรือมีเลือดออกกระปิดกระปอยไม่สม่ำเสมอได้ครับส่วนตกขาวนั้น โดยปกติร่างกายของผู้หญิงจะมีการสร้างสิ่งนี้เพื่อให้ความชุ่มชื้นและกำจัดสิ่งแปลกปลอมออกไปนอกร่างกาย แต่การที่มีตกขาวร่วมกับลิ่มเลือดนั้น ถือเป็นภาวะผิดปกติ ซึ่งอาจเกิดอาการอักเสบหรือติดเชื้อภายใน เช่น เชื้อราในช่องคลอด หรือ โรคทางเพศสัมพันธ์อื่นๆ ซึ่งพบได้มากกว่าโรคมะเร็งปากมดลูกครับอย่างไรก็ดี ภาวะตกผิดปกติเช่นนี้ ควรให้คุณนรีเวชตรวจภายใน เพื่อวินิจฉัยและรักษา จะดีกว่าครับ เพราะมิฉะนั้น การอักเสบอาจรุนแรงขึ้น และอาจทำให้เลือดออกมามากขึ้นได้อีกครับนอกจากนี้ไม่ควรใช้ยาคุมฉุกเฉินเป็นประจำ เนื่องจากมันจะไปรบกวนระบบของรอบเดือน ทำให้รอบเดือนผิดปกติดังกล่าว อีกทั้งยังไม่สามารถป้องกันโรคติดต่อทางเพศสัมพันธ์ได้ครับหากต้องการคุมกำเนิดอย่างปลอดภัย แนะนำให้ใช้ยาคุมกำเนิดแบบแผง จะมีประสิทธิภาพมากกว่าครับ และจะทำให้รอบเดือนมาปกติขึ้นด้วย นอกจากนี้ ควรใช้ถุงยางอนามัยในการป้องกัน เพื่อไม่ให้เสี่ยงกับโรคทางเพศสัมพันธ์อื่นๆครับ